Matrícula oberta en les Escoles Infantils Municipals per al curs 2022-2023 (Fins al 13 d’abril)
2025-07-24

La Junta de Govern Local de l’Ajuntament de Burjassot, celebrada el dilluns 28 de febrer, ha aprovat el calendari per a l’execució del procés de matrícula a les Escoles Infantils Municipals, de cara al pròxim curs 2022-2023. La campanya va dirigida a les famílies empadronades a Burjassot amb menors nascuts en els anys 2020, 2021 i 2022.

Amb l’objectiu d’informar de tot el procés a les famílies interessades amb menors nascuts en els anys citats, la Regidoria d’Educació que dirigeix Manuela Carrero ha convocat una reunió que tindrà lloc dijous que ve 10 de març, a les 18h, a la Sala d’Audiovisuals de la Casa de Cultura. En els dies posteriors, a més, les Escoles Infantils Municipals, Llumenetes I i Llumenetes II celebraran les seues Jornades de Portes Obertes. Llumenetes II (carrer Isabel la Catòlica, 42) ho farà el divendres 11 de març, a les 18.00 h, mentre que Llumenetes I (613 Vivendes, Plaça 9 d’octubre, s/n) celebrarà la seua Jornada de Portes Obertes el dissabte 12 de març, a les 10.00h.

Quant al procés de matrícula en si, les sol·licituds hauran de presentar-se a través de la Seu Electrònica de l’Ajuntament de Burjassot, en el termini del 23 de març al 13 d’abril de 2022. En el cas de no disposar de mitjans electrònics, les famílies interessades podran formalitzar la sol·licitud en el SAC (Servei d’Atenció Ciutadana), situat en la planta baixa de la Casa de Cultura, sol·licitant cita prèvia.

ENLLAÇ DIRECTE A TRÀMIT

CONSULTA EL DÍPTIC INFORMATIU

CONSULTA EL DOCUMENT AUDIOVISUAL

Les llistes provisionals es publicaran el dilluns 6 de maig de 2022, i el termini de presentació d’al·legacions a les llistes provisionals quedarà obert des del moment de la seua publicació fins al 20 de maig de 2022. La publicació de les llistes definitives tindrà lloc el 27 de maig mentre que, del 30 de maig al 10 de juny de 2022, quedarà establit el termini per a la formalització de les matrícules.